ดัชนีหุ้นปิดเช้ายังลดลง 3.27 จุด
วันนี้ดัชนีหุ้นไทยปรับลดลงตั้งแต่เปิดตลาด จนกระทั่งปิดตลาดในภาคเช้า ที่ 983.96 จุด ลดลง 3.27 จุด หรือ 0.33% มูลค่าการซื้อขายเบาบาง 15,143.48 ล้านบาท ซึ่งนักวิเคราะห์เชื่อว่า เป็นผลมาจากการการขายทำกำไรหุ้นขนาดใหญ่
29 ต.ค. 2553

วันนี้ดัชนีหุ้นไทยปรับลดลงตั้งแต่เปิดตลาด จนกระทั่งปิดตลาดในภาคเช้า ที่ 983.96 จุด ลดลง 3.27 จุด หรือ 0.33% มูลค่าการซื้อขายเบาบาง 15,143.48 ล้านบาท ซึ่งนักวิเคราะห์เชื่อว่า เป็นผลมาจากการการขายทำกำไรหุ้นขนาดใหญ่ 
BANPU ลดลง 12 บาท หรือ 1.53% ปิดตลาดที่  772 บาท SCC  ลดลง  6 บาท หรือ 1.87% มาอยู่ที่ 315 บาทPTTCH ลดลง 2.50 บาท หรือ 1.73% มาอยู่ที่ 142.00 บาท บริษัทหลักทรัพย์ (บล.) ธนชาต ประเมินว่า จากแรงขายหุ้นขนาดใหญ่ทำให้ดัชนีปรับตัวลดลง และมีเคลื่อนไหวอยู่ในกรอบ 980-990 จุด ขณะที่ บล.เอเซียพลัส ระบุว่า เงินลงทุนจากต่างชาติกำลังเข้าสู่ช่วงปลายขาออก จึงกดดันให้ตลาดแกว่งตัวในขาลง จึงแนะนำให้ถือเงินสด
"แรงขายของนักลงทุนต่างชาติยังคงเกิดขึ้นอย่างต่อเนื่อง โดยเฉพาะกลุ่มประเทศอาเซียนที่ให้ผลตอบแทนมากกว่าค่าเฉลี่ยในภูมิภาค จากแรงขายที่ทำกำไรที่ชัดเจนขึ้น และแรงซื้อที่น้อยลงในบางตลาด ทำให้ความเชื่อมั่นต่อการทยอยถอยออกของเงินทุนต่างชาติมีมากขึ้น" บล.เอเซียพลัส ให้เหตุผล